open-index/open-wikipedia-markdown huggingface dataset:
বদরগঞ্জ উপজেলা

**বদরগঞ্জ উপজেলা** বাংলাদেশের রংপুর জেলার একটি প্রশাসনিক এলাকা। বদরগঞ্জ থানা রূপে আত্মপ্রকাশ করে ১৭৯৩ সালে এবং উপজেলা হিসেবে ১৯৮৩ সালে যাত্রা শুরু করে।

## ইতিহাস
জনশ্রুতি আছে, মরমী সাধক হযরত বদরউদ্দিন শাহের নামানুসারে বদরগঞ্জের নামকরণ করা হয়েছে। তার সমাধি শহরের মাঝখানে অবস্থিত। অনেকে আবার বদর যুদ্ধের নাম এখানে উল্লেখ করেন।

বাংলা বিজয়ের পর, তুর্কি সেনাপতি ইখতিয়ার উদ্দিন মুহাম্মদ বিন বখতিয়ার খিলজি তার ঘোড়াদের খাওয়ানোর জন্য ১২০৩ খ্রিস্টাব্দে তিব্বত আক্রমণের সময় মানসিংহপুর, মাদাই খামারের একটি মাঠে থামেন।  সেই ঘটনার পর মাঠের নাম হয় **'বখতিয়ার ডাঙ্গা**'। পরে এর নাম হয় বদরগঞ্জ।

বাংলাদেশের স্বাধীনতা যুদ্ধের সময় বদরগঞ্জের ঝাড়ুয়ার বিল ও পদ্মপুকুরে গণহত্যার ঘটনা ঘটে।

## অবস্থান ও আয়তন
বদরগঞ্জ উপজেলা রংপুর শহর থেকে পশ্চিমে, দিনাজপুর জেলার পার্বতীপুর উপজেলার পূর্বে অবস্থিত। এর দক্ষিণে মিঠাপুকুর উপজেলা এবং উত্তরে নীলফামারী জেলার জলঢাকা উপজেলা অবস্থিত। উত্তর অক্ষাংশে ২৫°৩২' ও ২৫°৪৬'  এবং পূর্ব দ্রাঘিমাংশে  ৮৮°৫৬' ও ৮৯°১০' অবস্থিত। এর আয়তন ৩০১,২৯ বর্গকিলোমিটার।

## প্রশাসনিক এলাকা
thumb|বদরগঞ্জ উপজেলার মৌজা জিওকোড ম্যাপ

* ইউনিয়ন - ১০টি
* মৌজা - ৬৪ টি
* গ্রাম - ১২০ টি
## প্রত্নতাত্ত্বিক নিদর্শন
প্রত্নতাত্ত্বিক নিদর্শন ও প্রত্নসম্পদগুলোর মধ্যে রাধানগর ইউনিয়নের লাল দীঘির পাড়ে নয় গম্বুজ মসজিদ, কুতুবপুর ইউনিয়নে কুতুব শাহের সমাধি, বখতিয়ার ডাঙ্গা, মানসিংহপুরের ভীম গড়, মাধাই খামার, দিলালপুরের জমিদার বাড়ি। 

## জনসংখ্যা
বদরগঞ্জ উপজেলার মোট জনসংখ্যা ২৫৭৮৪৬ জন। তার মধ্যে পুরুষের সংখ্যা ১৩২৬১১ জন এবং নারীর সংখ্যা ১২৫২৩৫ জন। এই উপজেলায় মুসলিম সংখ্যা ২২৫৫০২ জন এবং হিন্দু ধর্মাবলম্বীদের সংখ্যা ৩০০৭৩ জন। এছাড়াও অন্যান্য ধর্মাবলম্বীর সংখ্যাও বিশেষ অবস্থান নিয়ে আছে।

## শিক্ষা
বদরগঞ্জ উপজেলার শিক্ষার গড় অনুপাত ৫১.৩৬%। পুরুষ শিক্ষার হার ৫৬.৮৩% এবং নারী শিক্ষার হার ৪৫.৯%। বদরগঞ্জে ৭টি কলেজ, ৫৩টি মাধ্যমিক বিদ্যালয়, ১৬১টি প্রাথমিক বিদ্যালয়, ৪১টি মাদ্রাসা রয়েছে। এগুলোর মাঝে উল্লেখযোগ্য বদরগঞ্জ সরকারি কলেজ, বদরগঞ্জ মডেল বহুমুখী উচ্চ বিদ্যালয়, বদরগঞ্জ সরকারি বালিকা উচ্চ বিদ্যালয়, খাগড়াবন্দ আদর্শ বিদ্যা নিকেতন, বকশিগঞ্জ হাইস্কুল ও কলেজ এবং বদরগঞ্জ ওয়ারেছিয়া ইসলামিয়া আলিম মাদ্রাসা বিশেষভাবে উল্লেখযোগ্য।

## অর্থনীতি
বদরগঞ্জ উপজেলার মোট জনসংখ্যার ৬৯.৫৪ শতাংশ জীবিকা হিসেবে কৃষির উপর নির্ভরশীল। তবে ৩.৩২% শ্রমিক, ০.৪৮% শিল্প, ১৩.৮% ব্যবসা, ৪.৫৮% সরকারি চাকরিজীবী বসবাস করেন। এখানকার প্রধান শস্য ধান, পাট, গম, আলু, সরিষা, তামাক, শাকসবজি, ছাড়াও কাউন, তিল, ডালের উৎপাদন হয়ে থাকে। এই এলাকার প্রধান ফল আম, কাঁঠাল, লিচু, কলা, বড়ই, জাম, আতা ও জামরুল বিশেষভাবে উল্লেখযোগ্য।

## উল্লেখযোগ্য ব্যক্তি
* মজিবর রহমান - একুশে পদক বিজয়ী মুক্তিযোদ্ধা।
* আনিছুল হক চৌধুরী - রাজনীতিবিদ, সাবেক যোগাযোগ প্রতিমন্ত্রী।
*এ. টি. এম. আজহারুল ইসলাম - বাংলাদেশি রাজনীতিবিদ।
*পরিতোষ চক্রবর্তী - বাংলাদেশী রাজনীতিবিদ।
*আবদুল বাতেন (বীর প্রতীক) - বীর প্রতীক খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
*আহসানুল হক চৌধুরী - বাংলাদেশী রাজনীতিবিদ।
*এ কে এম জাকির হোসেন - কুড়িগ্রাম কৃষি বিশ্ববিদ্যালয়ের প্রথম উপাচার্য।
* ছয়ের উদ্দিন আহমেদ - একজন বাম ধারার রাজনীতিবিদ।

## তথ্যসূত্র

বিষয়শ্রেণী:রংপুর জেলার উপজেলা
বিষয়শ্রেণী:বদরগঞ্জ উপজেলা
ইন্দ্রাণী (চলচ্চিত্র)

***ইন্দ্রাণী*** হলো একটি জনপ্রিয় বাংলা প্রণয়ধর্মী চলচ্চিত্র যা পরিচালনা করেন নীরেন লাহিড়ী। এই চলচ্চিত্রটি ১৯৫৮ সালে এইচ এন সি প্রোডাকসান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ছবি বিশ্বাস, তুলসী চক্রবর্তী এবং পাহাড়ী সান্যাল।

## কুশীলব

* সুচিত্রা সেন - ইন্দ্রাণী
* উত্তম কুমার -
* চন্দ্রা দেবী
* নমিতা সিংহ
* তপতী ঘোষ
* অপর্ণা দেবী
* গীতা দে
* শ্যামলী চক্রবর্তী
* সাধনা
* কেতকী
* দীপিকা
* ছবি বিশ্বাস
* পাহাড়ী সান্যাল
* তুলসী চক্রবর্তী
* জীবেন বোস
* গঙ্গাপদ বোস

## সঙ্গীত
ইন্দ্রাণী চলচ্চিত্রের সঙ্গীত পরিচালনা করেছেন নচিকেতা ঘোষ। গীত রচনা করেছেন গৌরীপ্রসন্ন মজুমদার। গানে কণ্ঠ দিয়েছেন গীতা দত্ত, হেমন্ত মুখোপাধ্যায়, ও মোহাম্মদ রফি।

## তথ্যসূত্র

## বহিঃসংযোগ
* 

বিষয়শ্রেণী:১৯৫৮-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
নিশিপদ্ম (চলচ্চিত্র)

**নিশিপদ্ম** ১৯৭০ সালে মুক্তিপ্রাপ্ত একটি বাংলা চলচ্চিত্র। এই চলচ্চিত্রের মুখ্য ভূমিকায় অভিনয় করেছিলেন সাবিত্রী চট্টোপাধ্যায় ও উত্তম কুমার। অরবিন্দ মুখোপাধ্যায় ছবিটি পরিচালনা করেন। ছবিটি বিভূতিভূষণ বন্দ্যোপাধ্যায় রচিত *হিঙের কচুরি* ছোট গল্প অবলম্বনে তৈরি করা হয়।

ছবিটি ভারতের ১৮তম জাতীয় চলচ্চিত্র পুরস্কার অনুষ্ঠানে দুইটি পুরস্কার জেতে। মান্না দে *যা খুশি ওরা বলে* গানের জন্য সেরা প্লেব্যাক গায়ক এবং সন্ধ্যা মুখোপাধ্যায় *ওরে সকল সোনা মলিন হল* গানের জন্য সেরা প্লেব্যাক গায়িকা হিসেবে পুরস্কার জেতেন।

ছবিটিকে পরবর্তীতে ১৯৭২ সালে *অমর প্রেম* হিন্দিতে পুনর্নিমাণ করা হয়। এতে শক্তি সামন্তের পরিচালনায় মূল চরিত্রে অভিনয় করেন শর্মিলা ঠাকুর ও রাজেশ খান্না।

## কাহিনী

## শ্রেষ্ঠাংশে
* উত্তম কুমার - অনঙ্গ
* সাবিত্রী চট্টোপাধ্যায় - পুষ্প
* অনুপ কুমার
* মাস্টার মলয়
* আশা দেবী
* রাজলক্ষ্মী দেবী
* গীতা দে
* গঙ্গাপদ বসু
* প্রেমাংশু বোস
* নৃপতি চট্টোপাধ্যায়
* জহর রায় - নটবর

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:অন্য ভাষায় পুনর্নির্মিত বাংলা চলচ্চিত্র
বিষয়শ্রেণী:বিভূতিভূষণ বন্দ্যোপাধ্যায়ের সৃষ্টিকর্ম অবলম্বনে চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:১৯৭০-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
ওয়েব ব্রাউজার

[থাম্ব|মৌলিক কিছু বৈশিষ্ট্যসহ [মোজিলা ফায়ারফক্স ওয়েব ব্রাউজার (বাংলা উইকি প্রদর্শনরত অবস্থায় ধারণকৃত)]]
**ওয়েব ব্রাউজার** হলো এমন একটি সফটওয়্যার যার মাধ্যমে একজন ব্যবহারকারী যেকোনো ওয়েবপেইজ, ওয়ার্ল্ড ওয়াইড ওয়েবে অথবা লোকাল এরিয়া নেটওয়ার্কে অবস্থিত কোনো ওয়েবসাইটের যেকোনো লেখা, ছবি এবং অন্যান্য তথ্যের অনুসন্ধান, ডাউনলোড কিংবা দেখতে পারেন। কোনো ওয়েবসাইটে অবস্থিত লেখা এবং ছবি একই অথবা ভিন্ন ওয়েবসাইটের সাথে আন্তসংযুক্ত (হাইপারলিংক) থাকলে একটি ওয়েব ব্রাউজার একজন ব্যবহারকারীকে দ্রূত এবং সহজে এইসকল লিঙ্কের মাধ্যমে বিভিন্ন ওয়েবসাইটে অবস্থিত অসংখ্য ওয়েবপেইজের সাথে তথ্য আদান-প্রদানে সাহায্য করে। এভাবে ওয়েবপেজের ভিতরকার লেখা, ছবি, ভিডিও ইত্যাদির মধ্যে চলাচল করাকে *ব্রাউজিং* বলে।
থাম্ব|গুগল ক্রোম একটি জনপ্রিয় ব্রাউজার
ব্যক্তিগত কম্পিউটারের জন্য বিদ্যমান উল্লেখযোগ্য ওয়েব ব্রাউজারের মধ্যে আছে
ক্রোম, ফায়ারফক্স, সাফারি, ইন্টারনেট এক্সপ্লোরার এবং এজ প্রভৃতি।

## ব্রাউজারের ইতিহাস
ব্রাউজারের উৎপত্তি ১৯৮০-এর দশকে হলেও এর আধুনিক রূপ গঠিত হতে শুরু করে ১৯৯০-এর দশকের শুরুতে। ১৯৯০ সালে টিম বার্নার্স-লি (Tim Berners-Lee) প্রথম ওয়েব ব্রাউজার WorldWideWeb তৈরি করেন, যা পরে Nexus নামে পরিচিত হয়। এটি ছিল টেক্সট ও গ্রাফিক সমর্থনযুক্ত একটি ব্রাউজার, যা মূলত গবেষণাগার ও শিক্ষাপ্রতিষ্ঠানে ব্যবহৃত হতো।

১৯৯৩ সালে মুক্তি পায় Mosaic, যা সাধারণ ব্যবহারকারীর কাছে ওয়েবকে জনপ্রিয় করে তোলে। এর সহজ ব্যবহারযোগ্যতা ও গ্রাফিকাল ইন্টারফেস ওয়েব ব্রাউজিংয়ের ইতিহাসে বড় পরিবর্তন আনে। Mosaic থেকেই পরবর্তীতে Netscape Navigator তৈরি হয়, যা ১৯৯০-এর দশকের মাঝামাঝি সবচেয়ে জনপ্রিয় ব্রাউজারে পরিণত হয়।

১৯৯৫ সালে মাইক্রোসফট তাদের Internet Explorer ব্রাউজার উন্মোচন করে, যা উইন্ডোজ অপারেটিং সিস্টেমের সাথে বিনামূল্যে দেওয়া হতো এবং দ্রুত বাজার দখল করে নেয়।

২০০০-এর দশকের মাঝামাঝি Mozilla Firefox ব্রাউজার মুক্তি পায়, যা ওপেন সোর্স হওয়ায় অনেক ডেভেলপারকে আকৃষ্ট করে। এরপর গুগল ২০০৮ সালে Google Chrome প্রকাশ করে, যা দ্রুতগতি, সরল ডিজাইন ও নিরাপত্তার কারণে অল্প সময়ে বাজারে শীর্ষস্থানে উঠে আসে।

বর্তমানে Chrome, Firefox, Safari, Microsoft Edge ইত্যাদি ব্রাউজার বিশ্বজুড়ে ব্যাপকভাবে ব্যবহৃত হচ্ছে এবং নিয়মিতভাবে নতুন ফিচার ও নিরাপত্তা উন্নয়ন যুক্ত হচ্ছে।

## বাজার শেয়ার

## তথ্যসূত্র

## বহিঃসংযোগ

* 


বিষয়শ্রেণী:ইংরেজ উদ্ভাবন
ঘটোৎকচ

**ঘটোৎকচ** ভারতীয় মহাকাব্য মহাভারতের একটি চরিত্র। ইনি হস্তিনাপুরের রাজা পাণ্ডুর দ্বিতীয় পুত্র ভীমের রাক্ষস স্ত্রী হিড়িম্বার গর্ভজাত পুত্র। ঘটোৎকচ হিড়িম্বাপুরের (বৰ্তমানে ডিমাপুর) রাজা ছিল। তাকে আসামের কাছারিরা নিজেদের পূৰ্বপুরুষ বলে। কুরুক্ষেত্রের যুদ্ধতে তিনি পাণ্ডব পক্ষে যুদ্ধ করেন।  তিনি কুরুক্ষেত্র যুদ্ধে পাণ্ডব পক্ষের একজন গুরুত্বপূর্ণ যোদ্ধা ছিলেন। যুদ্ধে তিনি কৌরব পক্ষে যথেষ্ট আতংকের সৃষ্টি করেন। চতুর্দশ রাতে কৌরব সেনাবাহিনীর ব্যাপক ধ্বংস সাধন করেছিলেন। ঘটোৎকচ অলম্বুশের মতো অনেক অসুরকে হত্যা করেছিলেন। অবশেষে তিনি কর্ণের হাতে অর্জুনকে বধের জন্য রাখা একাঘ্নি (বা এক-পুরুষ-ঘাতিনী) অস্ত্রে প্রাণ হারান।

right|thumb|জাভার ছায়ানাটকে ঘটোৎকচের চিত্রায়ণ

## পরিবার
ঘটোৎকচের স্ত্রী অহিলাবতী। তিনি অঞ্জনপর্বা, বর্বরীক, এবং মেঘবর্ণের জনক। তার দ্বিতীয় পুত্র অঞ্জনপর্বাও যুদ্ধে অংশগ্রহণ করে। ডিমাসা রাজ্যের রাজপরিবার নিজেদের ঘটোৎকচের বংশধর বলে।

## ক্ষমতা
তিনি মায়ের দিক থেকে অর্ধ-রাক্ষস ছিলেন। ফলে তার বিভিন্ন যাদুকরী ক্ষমতা ছিল যেমন উড়ার ক্ষমতা, আকার বৃদ্ধি বা হ্রাস এবং অদৃশ্য হয়ে যাওয়া।ঘটোৎকচের অস্ত্র ছিল গদা।

## কুরুক্ষেত্রের যুদ্ধ
থাম্ব|কুরুক্ষেত্রের  যুদ্ধ
ঘটোৎকচ তাঁর রাক্ষস সৈন্যদলসহ কুরুক্ষেত্রের যুদ্ধে পাণ্ডবদের পক্ষে যুদ্ধ করেন। তাঁর পুত্র অঞ্জনপর্বাও তাঁর সঙ্গে যুদ্ধে অংশ নিয়েছিলেন।

### ভীষ্মপর্ব
যুদ্ধের তৃতীয় দিনে ঘটোৎকচ কৌরব যুবরাজ দুর্যোধনকে পরাজিত করেন। চতুর্থ দিনে ঘটোৎকচের সঙ্গে প্রাগজ্যোতিষ (বর্তমান আসাম) রাজ্যের রাজা ভগদত্তের তীব্র যুদ্ধ হয়, কিন্তু সূর্যাস্ত হয়ে যাওয়ায় জয়-পরাজয় ব্যতিরেকেই যুদ্ধ সমাপ্ত হয়। পরবর্তীতে সপ্তম দিনে ভগদত্ত ঘটোৎকচকে দ্বৈরথ যুদ্ধে পরাজিত করেন। অষ্টম দিনে ঘটোৎকচ দ্রোণাচার্য, অশ্বত্থামা, দুর্যোধন, জয়দ্রথসহ বহু কৌরব মহারথীকে পরাজিত করেন।

### দ্রোণপর্ব
যুদ্ধের চতুর্দশ দিনে সূর্যাস্তের পরও যুদ্ধ চলছিল। রাত্রিতে রাক্ষসদের শক্তি বেড়ে যায় বলে এসময় ঘটোৎকচ অত্যন্ত শক্তিশালী হয়ে ওঠেন। কৌরবপক্ষ অবলম্বনকারী দুই রাক্ষস অলম্বুশ ও অলায়ুধ ঘটোৎকচের হাতে নিহত হন। এরপর ঘটোৎকচ কৃষ্ণের নির্দেশে কর্ণকে আক্রমণ করেন। ঘোরতর যুদ্ধের পর কর্ণ দেবরাজ ইন্দ্রের একাঘ্নী অস্ত্র ঘটোৎকচের দিকে নিক্ষেপ করলে এর আঘাতে ঘটোৎকচ নিহত হন। কিন্তু মৃত্যুর পূর্বে ঘটোৎকচ বিশালাকার ধারণ করায় তাঁর শব কৌরব সৈন্যবাহিনীর ওপরে পতিত হয় এবং এক অক্ষৌহিণী সৈন্য নিহত হয়।

## মন্দির
*উত্তরাখণ্ডের চম্পাওয়াতে একটি মন্দির আছে যেখানে মহাভারতের যুদ্ধে কর্ণ কর্তৃক নিহত হওয়ার পর তার মাথা পড়ে যায়।
*হিড়িম্বা দেবী মন্দিরের কাছে হিমাচল প্রদেশের মানালিতে ঘটোৎকচকে সম্মান জানাতে নির্মিত একটি মন্দির রয়েছে।
*ইন্দোনেশিয়ার মধ্য জাভায় ৭ম শতাব্দীর একটি প্রাচীন হিন্দু ঘটোৎকচ মন্দির আছে।

## আরও দেখুন

* ঘটোৎকচ গুহা
* হনুমান
* মায়াবাজার
* কাছাড়ি রাজ্য
* মহাভারতের চরিত্র তালিকা
* মহাভারতের অবতারগণ

## তথ্যসূত্র

## বহিঃসংযোগ

* Mahābhārata Book 7 Ghatotkacha-vadha Parva

বিষয়শ্রেণী:মহাভারতের চরিত্র
বিষয়শ্রেণী:আসামের ইতিহাস
বিষয়শ্রেণী:অসুর
বিষয়শ্রেণী:রাক্ষস
এসকিউএল

থাম্ব|মাইক্রোসফট এসকিউএল সার্ভার
**এসকিউএল** বা **স্ট্রাকচার্ড কুয়েরি ভাষা** হলো ডেটাবেজ ব্যবস্থাপনায় ব্যবহৃত একটি কুয়েরি ভাষা। এসকিউএল ব্যবহার করে ডাটাবেস তৈরি,ডাটাবেসের তথ্য হালনাগাদ,নতুন তথ্য সংযোজন,তথ্য বিয়োজন ইত্যাদি করা যায়।

## সৃষ্টি

এসকিউএল'র সর্বপ্রথম সংস্করণটি আইবিএম তৈরি করে এর স্যান জোসি গবেষণাগারে(বর্তমানে এলমাডেন গবেষণাকেন্দ্র)। ৭০'র দশকের প্রথমদিকে আইবিএম তার সিস্টেম আর প্রোজেক্ট এর অংশ হিসাবে এসকিউএল তৈরি করে। তখন এর নাম ছিল সিকুয়েল। এই সিকুয়েল ভাষাটিই সময়ের সাথে সাথে পরিবর্ধিত এবং পরিমার্জিত হয়ে বর্তমানে এসকিউএল(স্ট্রাকচার্ড কুয়েরি ল্যাংগুয়েজ) নামে পরিচিতি পেয়েছে। অনেক সফটওয়্যার পণ্য এখন এসকিউএল কে সাপোর্ট করে থাকে। বর্তমানে অবসংবাদীভাবে এসকিউএল'ই আদর্শ রিলেশন্যাল-ডেটাবেজ ভাষা।

## এসকিউএল এর আদর্শসমূহ

১৯৮৬ সালে আমেরিকান ন্যাশনাল স্ট্যান্ডার্ডস ইন্সটিটিউট(অ্যানসি-) এবং ইন্টারন্যাশনাল অর্গানাইজেশন ফর স্ট্যান্ডার্ডাইজেশন(আইএসও) এসকিউএল-৮৬ নামে এসকিউএল'র একটি আদর্শ প্রকাশ করে। আইবিএম ১৯৮৭ সালে সিস্টেমস অ্যাপলিকেশন আর্কিটেকচার ডেটাবেজ ইন্টারফেস(এসএএ-এসকিউএল) নামক এর নিজস্ব কর্পোরেট এসকিউএল আদর্শসমূহ প্রকাশ করে। ১৯৮৯ সালে অ্যানসি আবার এসকিউএল-৮৯ নামে এসকিউএল এর একটি বিস্তারিত আদর্শ প্রকাশ করে। এসকিউএল আদর্শের পরবর্তি স্ট্যান্ডার্ড এর নাম ছিল এসকিউএল-৯২ এবং এর সবচেয়ে আধুনিক সংস্করণটির নাম হলো এসকিউএল:২০০৩।

## আরও দেখুন
* পোস্টগ্রেএসকিউএল

## তথ্যসূত্র

## বহিঃসংযোগ
* এসকিউএল 


বিষয়শ্রেণী:কুয়েরি ভাষা
বরগুনা সদর উপজেলা

**বরগুনা সদর** বাংলাদেশের বরগুনা জেলার একটি প্রশাসনিক এলাকা।

## অবস্থান ও আয়তন
উত্তরে বেতাগী উপজেলা, পটুয়াখালী জেলার মির্জাগঞ্জ উপজেলা ও পটুয়াখালী সদর উপজেলা, দক্ষিণে বঙ্গোপসাগর ও আমতলী উপজেলা, পূর্বে আমতলী উপজেলা, পশ্চিমে পাথরঘাটা উপজেলা ও বামনা উপজেলা।

## প্রশাসনিক এলাকা
thumb|বরগুনা সদর উপজেলার মৌজা জিওকোড ম্যাপ

বরগুনা সদর থানা উপজেলায় রূপান্তরিত হয় ১৯৮২ সালে; সাথে এটি পৌরসভার মর্যাদা পায়। ১০টি ইউনিয়ন, ৬২টি মৌজা, ১৯৯টি গ্রাম নিয়ে বরগুনা সদর উপজেলা গঠিত।

বরগুনা সদর উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বরগুনা সদর থানার আওতাধীন।

;পৌরসভা:
* বরগুনা

;ইউনিয়নসমূহ:
* ১নং বদরখালী
* ২নং গৌরিচন্না
* ৩নং ফুলঝুড়ি
* ৪নং কেওড়াবুনিয়া
* ৫নং আয়লা পাতাকাটা
* ৬নং বুড়িরচর
* ৭নং ঢলুয়া
* ৮নং বরগুনা
* ৯নং এম বালিয়াতলী
* ১০নং নলটোনা

## ইতিহাস

## জনসংখ্যার উপাত্ত
২০১১ সালের আদমশুমারি অনুযায়ী বরগুনা সদর  উপজেলার মোট জনসংখ্যা ২,৬১,৩৪৩ জন। এর মধ্যে পুরুষ ১,২৮,৫৮০ জন এবং মহিলা ১,৩২,৭৬৩ জন। মোট পরিবার ৬২,৫৩৭টি।

## শিক্ষা
২০১১ সালের আদমশুমারি অনুযায়ী বরগুনা সদর উপজেলার সাক্ষরতার হার ৫৮.৬%।

## অর্থনীতি
বরগুনা জেলার মূল অর্থনীতি কৃষি কাজ ও মাছ ধরা।

## বিবিধ
ফায়ার সার্ভিস ও সিভিল ডিফেন্স স্টেশন ১টি। 

## আরও দেখুন

## তথ্যসূত্র

## বহিঃসংযোগ
* 

বিষয়শ্রেণী:বরগুনা সদর উপজেলা
বিষয়শ্রেণী:বরগুনা জেলার উপজেলা
সিএনএন

**কেবল নিউজ নেটওয়ার্ক** , যা এর আদ্যাক্ষর সিএনএন (CNN) নামে বেশি পরিচিত, একটি মার্কিন যুক্তরাষ্ট্রভিত্তিক টেলিভিশন চ্যানেল। এটি সংবাদ ও সংবাদের বিশ্লেষণ সম্প্রচার করে থাকে। ২৪ ঘণ্টা ধরে এটি সংবাদ পরিবেশন করে থাকে। ১৯৮০ সালে টেড টার্নার এটি প্রতিষ্ঠা করেন। যুক্তরাষ্ট্রের জর্জিয়া অঙ্গরাজ্যের আটলান্টা শহরে এর প্রধান কার্যালয় অবস্থিত। ১৯৯০ সালের প্রথম উপসাগরীয় যুদ্ধের সময় বাগদাদ হতে সরাসরি সংবাদ সম্প্রচারের জন্য সিএনএন বিশ্বজুড়ে খ্যাতি অর্জন করে।
## ইতিহাস
১ জুন ১৯৮০ সালে মার্কিন স্থানীয় সময় বিকেল ৫.০০ টায় সিএনএন সম্প্রচার কার্যক্রম শুরু করে।
## বাংলাদেশে সিএনএন
জাতির জনক বঙ্গবন্ধু শেখ মুজিবুর রহমানের জন্মশতবার্ষিকী ও স্বাধীনতার সুবর্ণজয়ন্তী উপলক্ষ্যে বিশ্বব্যাপী বাংলাদেশকে তুলে ধরবে যুক্তরাষ্ট্র ভিত্তিক টেলিভিশন চ্যানেল ক্যাবল নিউজ নেটওয়ার্ক সিএনএন। চুক্তির মাধ্যমে বিশ্বব্যাপী জনপ্রিয় চ্যানেলটি বাংলাদেশের ব্যবসা-বাণিজ্যের অভূতপূর্ব সাফল্যের প্রামাণ্য চিত্র প্রদর্শন করবে। এছাড়াও করোনা ভাইরাস (কোভিড-১৯) মোকাবিলায় বাংলাদেশের সাফল্য, উন্নয়নশীল দেশের তালিকায় উন্নীত, উল্লেখযোগ্য পরিমাণে রেমিটেন্স অর্জন ও অন্যান্য বিষয় অডিও ভিজ্যুয়ালের মাধ্যমে প্রচার করবে সিএনএন। সংশ্লিষ্ট শিল্প ও সেবাখাতগুলো প্রচারণা কার্যক্রমের অর্থায়ন করবে এবং বাণিজ্য মন্ত্রণালয়ের আওতাধীন বাংলাদেশ বৈদেশিক বাণিজ্য ইনস্টিটিউট তদারকি করবে।

## তথ্যসূত্র

## বহিঃসংযোগ

* 
* সিএনএন আন্তর্জাতিক

বিষয়শ্রেণী:মার্কিন যুক্তরাষ্ট্রের টেলিভিশন নেটওয়ার্ক
বিষয়শ্রেণী:সংবাদ সংস্থা
বিষয়শ্রেণী:পিবডি পুরস্কার বিজয়ী
বিষয়শ্রেণী:ওয়েবি পুরস্কার বিজয়ী
বিষয়শ্রেণী:পডকাস্টিং কোম্পানি
বিষয়শ্রেণী:মার্কিন যুক্তরাষ্ট্রের ইংরেজি ভাষার টেলিভিশন স্টেশন
বিষয়শ্রেণী:ওয়ার্নার ব্রাদার্স ডিসকভারি নেটওয়ার্ক
বিষয়শ্রেণী:আটলান্টা ভিত্তিক কোম্পানি
বিষয়শ্রেণী:ফোর ফ্রিডমস পুরস্কার প্রাপক
বিষয়শ্রেণী:সিএনএন
কোচবিহার

**কোচবিহার** বা **কুচবিহার** হল পশ্চিমবঙ্গের কোচবিহার জেলার জেলা সদর ও একটি গুরুত্বপূর্ণ শহর। কোচবিহারের উত্তরপূর্বে আসাম রাজ্য এবং দক্ষিণে বাংলাদেশ।

## জনসংখ্যার উপাত্ত
ভারতের ২০১১ সালের আদমশুমারি অনুসারে কুচ বিহার শহরের জনসংখ্যা হল ২৮,২২,৭৮০। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৭৫%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৭% | এই শহরের জনসংখ্যার ৯% হল ৬ বছর বা তার কম বয়সী।

## দর্শনীয় স্থান

### কোচবিহার রাজবাড়ি

## শিক্ষা প্রতিষ্ঠান
* সুনীতি একাডেমী
* মণীন্দ্রনাথ হাইস্কুল
* রামভোলা হাইস্কুল
*এ.বি.এন. শীল কলেজ
*উত্তরবঙ্গ কৃষি বিশ্ববিদ্যালয়
*কোচবিহার পঞ্চানন বর্মা বিশ্ববিদ্যালয়
*তুফানগঞ্জ মহাবিদ্যালয়
*মহারানী ইন্দিরা দেবী বালিকা বিদ্যালয়
*ইউনিভার্সিটি বি. টি এন্ড ইভিনিং কলেজ
*কোচবিহার কলেজ 
*জামালদাহ তুলসী দেবী উচ্চতর মাধ্যমিক বিদ্যালয়
*উচলপুকুরী কৃষক উদ্যোগ উচ্চতর মাধ্যমিক বিদ্যালয়।
*তুফানগঞ্জ নৃপেন্দ্র নারায়ন মেমোরিয়াল হাই স্কুল

## পরিবহন

কোচবিহার সড়কপথ, রেলপথ এবং অকাশপথে পারিবহন ব্যবস্থা রয়েছে। কোচবিহার বিমানবন্দর কলকাতায় দৈনিক উড়ান পরিষেবা প্রদান করে।

নিউ কোচবিহার জংশন রেলওয়ে স্টেশন শহরের সঙ্গে কলকাতা, দিল্লি, মুম্বই, বেঙ্গালুরু, চেন্নাই ও গুয়াহাটির যোগাযোগ রক্ষা করে। ২০১৮ সাল অনুযায়ী এটি উত্তরপূর্ব সীমান্ত রেল অঞ্চলের ব্যস্ততম রেলওয়ে স্টেশন।

## আরও দেখুন
* আলিপুরদুয়ার
* মাথাভাঙ্গা
* মেখলিগঞ্জ

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের শহর
বিষয়শ্রেণী:কোচবিহার জেলার শহর ও নগর
বিষয়শ্রেণী:ভারতের প্রাক্তন রাজধানী শহর
বিষয়শ্রেণী:ভারতের পরিকল্পিত শহর
বাবুগঞ্জ উপজেলা

**বাবুগঞ্জ** বাংলাদেশের বরিশাল জেলার অন্তর্গত একটি উপজেলা।

## অবস্থান ও আয়তন
উত্তরে গৌরনদী উপজেলা, দক্ষিণে বরিশাল সদর উপজেলা ও ঝালকাঠি সদর উপজেলা, পূর্বে মুলাদি উপজেলা ও বরিশাল সদর উপজেলা, পশ্চিমে উজিরপুর উপজেলা।

## প্রশাসনিক এলাকা
বাবুগঞ্জ উপজেলায় বর্তমানে ৬টি ইউনিয়ন রয়েছে। ৩টি ইউনিয়নের প্রশাসনিক কার্যক্রম বাবুগঞ্জ থানার আওতাধীন এবং বাকি ৩টি ইউনিয়নের প্রশাসনিক কার্যক্রম বরিশাল সিটি কর্পোরেশনের বিমানবন্দর থানার আওতাধীন।

বাবুগঞ্জ থানার আওতাধীন ইউনিয়নসমূহ:
* ১নং জাহাঙ্গীরনগর
* ২নং কেদারপুর
* ৩নং দেহেরগতি

এবং বিমানবন্দর থানার আওতাধীন ইউনিয়নসমূহ: 
* ৪নং চাঁদপাশা
* ৫নং রহমতপুর
* ৬নং মাধবপাশা

## ইতিহাস
এখানে থানা সদর দপ্তর প্রতিষ্ঠিত হয় ১৯ ফেব্রুয়ারি ১৯০৬ সালে। বাবুগঞ্জ নামকরণ সম্পর্কে নির্ভরযোগ্য ইতিহাস পাওয়া না গেলেও ইতিহাস বর্ণনায় জানা যায়, আজ থেকে ৪০০ বছর আগে এই অঞ্চলে বসবাসরত বেশ ক’জন হিন্দু জমিদার তাদের প্রয়োজনে বাবুগঞ্জ উপজেলা সদরের বর্তমান বাজারটি মেলায়। ঐ সময়ে অত্র অঞ্চলের লোকজন জমিদারদের বাবু বলে সম্বোধন করত। আর বাজারটিকে তারা অভিহিত করত গঞ্জ বলে। ফলে জমিদার বাবুদের মেলানো গঞ্জ থেকে এই এলাকার নাম হয় বাবুগঞ্জ। অন্য এক তথ্যানুসারে বলা হয় যে, যশোর পরগনার জমিদার ‘বাবু বিরাজ রায় চৌধুরী’ এই অঞ্চল প্রাপ্ত হয়ে এখানে একটি বাণিজ্য কেন্দ্র (গঞ্জ) প্রতিষ্ঠা করেন। বাবু বিরাজ রায় চৌধুরীর নামানুসারে এলাকার নাম হয় বাবুগঞ্জ।

## জনসংখ্যার উপাত্ত
২০১১ সালের আদমশুমারি অনুযায়ী বাবুগঞ্জ উপজেলার মোট জনসংখ্যা ১,৪০,৩৬১ জন। এর মধ্যে পুরুষ ৬৭,৫৮৬ জন এবং মহিলা ৭২,৭৭৫ জন। মোট পরিবার ৩১,৬৬৩টি।

## ধর্ম

২০১১ সালের আদমশুমারি অনুযায়ী এ উপজেলার প্রায় ৯৩.৮৫% মুসলিম, ৬.১২% হিন্দু এবং ০.২% অন্যান্য।

## শিক্ষা
২০১১ সালের আদমশুমারি অনুযায়ী বাবুগঞ্জ উপজেলার সাক্ষরতার হার ৬৮.৮%।

উল্লেখযোগ্য শিক্ষা প্রতিষ্ঠান: 
* বরিশাল ক্যাডেট কলেজ (1981) 
*পটুয়াখালী বিজ্ঞান ও প্রযুক্তি বিশ্ববিদ্যালয় (বাবুগঞ্জ ক্যাম্পাস) 
*বাবুগঞ্জ কলেজ (১৯৬৬)
*আবুল কালাম কলেজ (১৯৭০)
*আগরপুর কলেজ (১৯৯৫) 
*বাবুগঞ্জ পাইলট মাধ্যমিক বিদ্যালয় (১৮৪৭)

## অর্থনীতি
জনগোষ্ঠীর আয়ের প্রধান উৎস কৃষি ৫০.৫৮%,অকৃষি শ্রমিক ৩.৫৮%,শিল­ ১.১১%,ব্যবসা ১৩.৫৪%,পরিবহন ও যোগাযোগ ২.৮১%,চাকুরি ১৫.৯২%,নির্মাণ ১.৭৮%,ধমীয় সেবা ০.২৯%, রেন্ট অ্যান্ড রেমিটেন্স ৪.০১%  ত্রবং অন্যান্য ৬.৩৮%। কৃষিভূমির মালিকানা ভুমি মালিক ৭৭.৯৯%,ভুমিহীন ২২.১%। শহরে ৬৪.৯৪% এবং গ্রামে ৭৮.৮৮% পরিবারের কৃষি রয়েছে।

শিল্প ও কলখানা অয়ের মিল ২, ফ্লাওয়ারশিল ২০, রাইমিল ৬২, আইস ফ্যাষ্টরি ১৮, ওয়েল্ডিং কারখানা ১৫। 
কুটিরশিল্প, লৌহশিল্প ১৭৫, দারুশিল্প ৪০০, বাঁশের ২১০।

প্রধান রপ্তানিদ্রব্য ধান, নারিকেল, সুপারি, শাকসবজি।

## বিখ্যাত ব্যক্তিবর্গ
বীরশ্রেষ্ঠ ক্যাপ্টেন মহিউদ্দীন জাহাঙ্গীর

আব্দুল ওহাব খান

আবদুল জব্বার খান

আবু জাফর ওবায়দুল্লাহ

রাশেদ খান মেনন

সোহেল রানা

সিরাজ উদদীন আহমেদ

সিরিল সিকদার

অনন্ত চক্রবর্তী

কীর্তিনারায়ণ বসু

সালমান খান (শিক্ষক)
## উল্লেখযোগ্য স্থান ও স্থাপনা
* মাধবপাশা জমিদার বাড়ি
* দুর্গাসাগর দিঘী
* বরিশাল বিমানবন্দর
* আঞ্চলিক কৃষি গবেষণা কেন্দ্র (বাংলাদেশের অন্যতম বৃহত্তম নারকেল বাগান)
* দোয়ারকি সেতু

## তথ্যসূত্র

## বহিঃসংযোগ
* 

বিষয়শ্রেণী:বরিশাল জেলার উপজেলা
বিষয়শ্রেণী:বাবুগঞ্জ উপজেলা
বামনা উপজেলা

**বামনা উপজেলা** বাংলাদেশের বরগুনা জেলার অন্তর্গত একটি প্রশাসনিক  এলাকা।

## অবস্থান ও আয়তন
এই উপজেলার উত্তরে ঝালকাঠি জেলার কাঁঠালিয়া উপজেলা, দক্ষিণে পাথরঘাটা উপজেলা ও বরগুনা সদর উপজেলা, পূর্বে বরগুনা জেলার বেতাগী উপজেলা ও বরগুনা সদর উপজেলা, পশ্চিমে পিরোজপুর জেলার মঠবাড়িয়া উপজেলা।

## প্রশাসনিক এলাকা
thumb|বামনা উপজেলার মৌজা জিওকোড ম্যাপ

বামনা উপজেলায় বর্তমানে ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বামনা থানার আওতাধীন।

;ইউনিয়নসমূহ:
* ১নং বুকাবুনিয়া
* ২নং বামনা
* ৩নং রামনা
* ৪নং ডৌয়াতলা

## ইতিহাস
* মুক্তিযুদ্ধের সময় ০৯ নং সেক্টরের.বামনা থানা সাব-সেক্টর ছিল।

## জনসংখ্যার উপাত্ত
২০১১ সালের আদমশুমারি অনুযায়ী বামনা উপজেলার মোট জনসংখ্যা ৭৯,৫৬৪ জন। এর মধ্যে পুরুষ ৩৯,৪৩৮ জন এবং মহিলা ৪০,১২৬ জন। মোট পরিবার ১৯,৫৩৭টি।

## শিক্ষা
২০১১ সালের আদমশুমারি অনুযায়ী বামনা উপজেলার সাক্ষরতার হার ৬১.১%।

## অর্থনীতি
প্রধানত কৃষি এছাড়াও সেবা খাত ও ব্যবসায় উল্ল্যেখযোগ্য মানুষ নিয়োজিত।

## উল্লেখযোগ্য ব্যক্তিত্ব
* আসমত আলী সিকদার
* সৈয়দ রহমাতুর রব ইরতিজা আহসান ,সাবেক এমপি
* খন্দকার মাহবুব হোসেন,

## বিবিধ
ফায়ার সার্ভিস ও সিভিল ডিফেন্স স্টেশন ১টি 

## আরও দেখুন
## তথ্যসূত্র

## বহিঃসংযোগ

* 

বিষয়শ্রেণী:বামনা উপজেলা
বিষয়শ্রেণী:বরগুনা জেলার উপজেলা
হিজলা উপজেলা

**হিজলা** বাংলাদেশের বরিশাল জেলার অন্তর্গত একটি উপজেলা। বরিশাল জেলার হিজলা উপজেলা ৬ টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। ঐ সালের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে **হিজলা** থানার কার্যক্রম চালু হয়।

এই উপজেলার দর্শনীয়স্থানগুলোর মধ্য "বাবুর বাড়ির মঠ" অন্যতম। হিজলা উপজেলাধীন 
গুয়াবাড়িয়া ইউনিয়নের কাউরিয়া বাজারের উত্তর পাশে অবস্থিত। মঠ টি শত বছরের পুরাতন স্থাপনা।

## অবস্থান ও আয়তন
দেশের মানচিত্রে বরিশালের উত্তরে ঢাকা বিভাগের শরীয়তপুর জেলার কোলঘেসে অবস্থিত হিজলা উপজেলা। উত্তরে শরীয়তপুর জেলার গোসাইরহাট উপজেলা চাঁদপুর জেলার হাইমচর উপজেলা, দক্ষিণে মেহেন্দিগঞ্জ উপজেলা, পূর্বে লক্ষ্মীপুর জেলার রায়পুর উপজেলা, পশ্চিমে মুলাদী উপজেলা। জেলা সদর হতে দূরত্ব ৫০ কিঃ মিঃ। এটি নদী বেষ্টিত একটি এলাকা। আয়তনে এটি বরিশাল জেলার সর্ববৃহৎ উপজেলা।

## প্রশাসনিক এলাকা
হিজলা উপজেলার আয়তন ৫১৫.৩৬ বর্গ  কি.মি. ।  হিজলা উপজেলা ৬টি ইউনিয়ন, ১২১টি গ্রাম, ১২১ মৌজা নিয়ে গঠিত।
সম্পূর্ণ উপজেলার প্রশাসনিক কার্যক্রম হিজলা থানার আওতাধীন।

;ইউনিয়নসমূহ:
* ১নং হরিনাথপুর
* ২নং মেমানিয়া
* ৩নং গুয়াবাড়িয়া
* ৪নং বড়জালিয়া
* ৫নং হিজলা গৌরাব্দি
* ৬নং ধুলখোলা

## জনসংখ্যার উপাত্ত
২০১১ সালের আদমশুমারি অনুযায়ী হিজলা উপজেলার মোট জনসংখ্যা ১,৪৬,০৭৭ জন। এর মধ্যে পুরুষ ৭২,৭৮৯ জন এবং মহিলা ৭৩,২৮৮ জন। মোট পরিবার ৩০,৫২৯টি।

## শিক্ষা
২০১১ সালের আদমশুমারি অনুযায়ী হিজলা উপজেলার সাক্ষরতার হার ৪০.৮%।
## উল্লেখযোগ্য স্থান
### বড়দাকান্ত বাবুর পঞ্চরত্ন মঠ
১৮৯৯ খ্রিষ্টাব্দে জমিদার বড়দাকান্ত মিত্র, হিজলার কাউরিয়াতে এই মঠটি নির্মাণ করেন। এটি বরিশালের অন্যতম প্রাচীন স্থাপনা। উঁচু বেদীর উপর বিশেষ স্থাপত্য রীতিতে তৈরি এই পঞ্চরত্ন মঠ স্থানীয়ভাবে জোড়া মঠ নামে পরিচিত। ২০১৮ সালে এটি গণপ্রজাতন্ত্রী বাংলাদেশ সরকার ঘোষিত একটি সংরক্ষিত পুরাকীর্তি হিসেবে অন্তর্ভুক্ত হয়। মঠটির পূর্ব-পশ্চিমে দৈর্ঘ্য ১৩.২ মিটার ও উত্তর-দক্ষিণে প্রস্থ ১২.১৫ মিটার। দোতলাবিশিষ্ট এ মঠটির দেয়ালগুলো ৬০ সে.মি. চওড়া। মঠটির নিচতলার পূর্ব, পশ্চিম ও দক্ষিণ দেয়ালে তিনটি করে প্রবেশপথ রয়েছে। উত্তর দেয়ালে পাঁচটি জানালা এবং পূর্ব, পশ্চিম ও দক্ষিণ দেয়ালে দু’টি করে জানালা রয়েছে। নিচতলার প্রবেশপথ ও জানালাগুলো সমতল খিলানবিশিষ্ট। দোতলায় উঠার জন্য মঠটির দক্ষিণ দিক দিয়ে ২২ ধাপের একটি সিড়িঁ রয়েছে।  নিচতলার মাঝখানের কক্ষদ্বয়ের ঠিক বরাবর উপরে দোতলায় বর্গাকার দু’টি কক্ষ রয়েছে। দোতলার কক্ষ দু’টির উপরে একটি করে বড় আকারের গম্বুজ রয়েছে। বড় গম্বুজের চারকোণে চারটি করে ছোট গম্বুজ রয়েছে।

## তথ্যসূত্র

## বহিঃসংযোগ
* 

বিষয়শ্রেণী:বরিশাল জেলার উপজেলা
বিষয়শ্রেণী:হিজলা উপজেলা
বরিশাল সদর উপজেলা

**বরিশাল সদর** বাংলাদেশের বরিশাল জেলার অন্তর্গত একটি উপজেলা।

## অবস্থান ও আয়তন
উত্তরে বাবুগঞ্জ উপজেলা, মুলাদি উপজেলা ও মেহেন্দিগঞ্জ উপজেলা, দক্ষিণে ঝালকাঠি জেলার  নলছিটি উপজেলা ও বাকেরগঞ্জ উপজেলা, পূর্বে মেহেন্দিগঞ্জ উপজেলা ও ভোলা সদর উপজেলা, পশ্চিমে ঝালকাঠি জেলার ঝালকাঠি সদর উপজেলা ও নলছিটি উপজেলা।

## প্রশাসনিক এলাকা
বরিশাল সিটি কর্পোরেশনের ৩০টি ওয়ার্ড ছাড়াও বরিশাল সদর উপজেলায় বর্তমানে ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মোট ৪টি মেট্রোপলিটন থানার আওতাধীন।

## জনসংখ্যার উপাত্ত
২০১১ সালের আদমশুমারি অনুযায়ী বরিশাল সদর উপজেলার মোট জনসংখ্যা ৫,২৭,০১৭ জন। এর মধ্যে পুরুষ ২,৬৭,২০৭ জন এবং মহিলা ২,৫৯,৮১০ জন। মোট পরিবার ১,১৪,৭৭৪টি।

## শিক্ষা
২০১১ সালের আদমশুমারি অনুযায়ী বরিশাল সদর উপজেলার সাক্ষরতার হার ৬৯.৩%।

এই উপজেলায় অবস্থিত সর্বোচ্চ বিদ্যাপীঠ বরিশাল বিশ্ববিদ্যালয়, এটি শুধু দক্ষিণাঞ্চল নয়, বাংলাদেশের অন্যতম সেরা বিদ্যাপীঠ। এ বিশ্ববিদ্যালয় দেশের শিক্ষা, শিল্প, সাহিত্য, গবেষণা ও দক্ষ মানবসম্পদ গঠনে গুরুত্বপূর্ণ ভূমিকা রেখে চলছে। এ বিশ্ববিদ্যালয়ের রয়েছে জাতীয় ও আন্তর্জাতিক সাফল্য।

## উল্লেখযোগ্য স্থান

* চর মোনাই দরবার ও মাদ্রাসা
* লাকুটিয়া জমিদার বাড়ি
* কড়াপুর মিয়া বাড়ি মসজিদ
* গজনীর দিঘি 
* বিবির পুকুর
* বেলস পার্ক (বঙ্গবন্ধু উদ্যান)
* অশ্বিনীকুমার টাউন হল
* বিভাগীয় যাদুঘর (কালেক্টরেট ভবন)
* বরিশাল জিলা স্কুল
* ব্রজমোহন কলেজ
* শের-ই-বাংলা মেডিকেল কলেজ
* বরিশাল বিশ্ববিদ্যালয়
* কবি জীবনানন্দ দাশ স্টেডিয়াম
* দপদপিয়া সেতু
* অক্সফোর্ড মিশন এপিফানী গির্জা
* শঙ্কর মঠ
* কীর্তনখোলা নদী
* মুক্তিযোদ্ধা পার্ক
* বরিশাল কেন্দ্রীয় শহীদ মিনার
* ত্রিশ গোডাউন পার্ক, বদ্ধভূমি স্মৃতিসৌধ
* স্মৃতি ৭১, নির্যাতন কেন্দ্র ও বধ্যভূমি, ওয়াপদা কলোনি, বরিশাল 
* কবি জীবনানন্দ দাশের বাড়ি ও গ্রন্থাগার
* পাবলিক স্কয়ার 
* প্লানেট পার্ক
* শহীদ সুকান্ত আবদুল্লাহ শিশু পার্ক
* গ্রীণ সিটি পার্ক
* পদ্ম পুকুর
* স্বাধীনতা পার্ক
* শহীদ কাঞ্চন উদ্যান
* শহীদ গফুর ও শহীদ শুক্কুর পার্ক
* মুক্তিযোদ্ধা শাহজাহান পার্ক
* চারণ কবি মুকুন্দ দাস কালী মন্দির
* চৌমাথা লেক
* নথুল্লাবাদ কেন্দ্রীয় বাস টার্মিনাল
* বরিশাল শিক্ষা বোর্ড 

## তথ্যসূত্র

## বহিঃসংযোগ

* 

বিষয়শ্রেণী:বরিশাল জেলার উপজেলা
বিষয়শ্রেণী:বরিশাল সদর উপজেলা
সিটিসেল

**সিটিসেল** ছিল বাংলাদেশের প্রথম সিডিএমএ মোবাইল অপারেটর। ১৯৮৯ সালে এটি বাংলাদেশে কার্যক্রম শুরু করে। এটি ছিল দক্ষিণ এশিয়ার প্রাচীনতম মোবাইল ফোন অপারেটরের তিনটির একটি। আগস্ট ২০১১-এর হিসাব অনুযায়ী সিটিসেলের গ্রাহক সংখ্যা ছিল ১৭,৭৮ লক্ষ। সিটিসেলের ৪৫% সিংটেল-এর মালিকানায় এবং ৫৫% মালিকানায় ছিলো প্যাসিফিক গ্রুপ ও ফার ইস্ট টেলিকমের। ২০২৩ সালে লাইসেন্স বাতিল হলে সিটিসেল বন্ধ হয়ে যায়।

## ইতিহাস
right|thumb|120px|পূর্বের লোগো
১৯৮৯ খ্রিষ্টাব্দে বিটিআরসি থেকে মোবাইল ফোন প্রবর্তনার জন্য বাংলাদেশ টেলিকম লিমিটেড (বিটিএল) তরঙ্গ দৈর্ঘ্য বরাদ্দ লাভ করে। লাইসেন্স নেওয়ার পরের বছর হংকং হাচিসন টেলিকমিউনিকেশন লিমিটেড উক্ত কোম্পানিতে বিনিয়োগ করে ও এর নাম বদলে হয় হাচসন বাংলাদেশ টেলিকম লিমিটেড।

১৯৯৩ সালে এটির মালিকানায় আবার পরিবর্তন আসে। পররাষ্ট্রমন্ত্রী মোরশেদ খানের মালিকানাধীন প্যাসিফিক মটরস ও ফারইস্ট টেলিকম মিলে এইচবিটিএল-এর শেয়ার কিনে নেয়। কোম্পানির নাম বদলে হয় প্যাসিফিক বাংলাদেশ টেলিকম লিমিটেড ও  সিটিসেল নামে ব্র্যান্ডিং শুরু হয়। ২০০৪ সালে এ কোম্পানিতে বিনিয়োগ করে সিঙ্গাপুরের সিংটেল।

সিটিসেল বাংলাদেশের একমাত্র সিডিএমএ-এর মোবাইল সেবা প্রধানকারী অপারেটর ছিল।

২০০৭ সালের শেষের দিকে সিটিসেল নতুন লোগো উন্মোচন করে। গ্রাহক সংখ্যার দিক থেকে এটি বাংলাদেশের সবচেয়ে ক্ষুদ্রতম মোবাইল অপারেটর কোম্পানি ছিল। ২০১৬ সালের ২০ অক্টোবর বিটিআরসি কোম্পানিটির কার্যক্রম পুরোপুরি বন্ধ করে দেয়। এ সময় এর গ্রাহক সংখ্যা ছিল ৬ লাখের কিছু বেশি। ৩ নভেম্বর সুপ্রিম কোর্টের নির্দেশে সিটিসেলের তরঙ্গ আবার খুলে দেওয়া হয়। যা ৬ নভেম্বর আবার বন্ধ করা হয়। ২০২৩ সালে সিটিসেলের লাইসেন্স চূড়ান্তভাবে বাতিল করা হয়।

## নাম্বারের ধরন
সিটিসেলের নম্বর শুরু হত "০১১" দিয়ে। যেমন ০১১-১২৩৪৫৬৭৮। আন্তর্জাতিক কোড সহ ডায়াল করতে হলে এভাবে ডায়াল করতে হবে- +৮৮০১১১২৩৪৫৬৭৮ যেখানে +৮৮০ হলো বাংলাদেশের আন্তর্জাতিক ডায়ালিং কোড। 

## পণ্য
সিটিসেল তাদের গ্রাহকদের কে দুই ধরনের সেবা দিয়েছে:
* প্রিপেইড
* পোস্ট পেইড

## সিটিসেল জুম
সিটিসেল জুম হলো ইন্টারনেট ডাটা প্ল্যান, যখন কেউ ইন্টারনেট ডাটা প্লানের গ্রাহক হয় তখন সে একটি ইন্টারনেট ডংগল পেত, যা দিয়ে সে সিটিসেল নেটওয়ার্কের মাধ্যমে ইন্টারনেট ব্রাউজ করা যেত। দুটি উপায়েই (পোষ্ট পেইড বা প্রিপেইড) সিটিসেল জুমের ডাটা প্লান গ্রাহক পেতে পারত। সাধারণ গতির চেয়ে একটু বেশি গতির ইন্টারনেট নিয়ে সিটিসেলের নুতন ইন্টারনেট সার্ভিসের নাম ছিল জুম আল্ট্রা।

## গ্রাহক সেবা কেন্দ্র
পুরো বাংলাদেশ জুড়ে সিটিসেলের অনেক গ্রাহক সেবা কেন্দ্র ছিল। আছে অনেক গ্রাহক সেবা কেন্দ্র পয়েন্ট।

## ২০১০ খ্রিস্টাব্দের রদবদল
২০১০ খ্রিষ্টাব্দের প্রথম দিকে সিটিসেল এর ঊর্ধ্বতন কর্মকর্তা পদে গুরুত্বপূর্ণ রদবদল করা হয়েছে। মেহবুব চৌধুরীকে বানানো হয় প্রধান কার্য নির্বাহী বা CEO এবং ড্যাভিড লি কে বানানো হয়েছে COO । ফেব্রুয়ারি ২০১০ এ তারা নতুন পদে বসেন। ২০১৬’র অক্টোবরে যখন সরকার সিটিসেল-এর কার্যক্রম বন্ধ করে দেয় তখন মেহবুব চৌধুরী প্রধান কার্য নির্বাহী হিসেবে কর্মরত ছিলেন।

## আরোও দেখুন
* বাংলাদেশ টেলিকমিউনিকেশন্স কোম্পানি লিমিটেড
* টেলিটক
*  গ্রামীণফোন
* রবি

## তথ্যসূত্র

বিষয়শ্রেণী:বাংলাদেশের টেলিযোগাযোগ কোম্পানি
বিষয়শ্রেণী:বাংলাদেশের মোবাইল ফোন কোম্পানি
বিষয়শ্রেণী:১৯৮৯-এ প্রতিষ্ঠিত টেলিযোগাযোগ কোম্পানি
নন্দীগ্রাম উপজেলা

**নন্দীগ্রাম** বাংলাদেশের বগুড়া জেলার অন্তর্গত একটি উপজেলা।

## অবস্থান ও আয়তন
এ উপজেলার উত্তরে শাজাহানপুর উপজেলা ও কাহালু উপজেলা, দক্ষিণে নাটোর জেলার সিংড়া উপজেলা, পূর্বে শেরপুর উপজেলা, পশ্চিমে আদমদীঘি উপজেলা, নওগাঁ জেলার রাণীনগর উপজেলা ও নাটোর জেলার সিংড়া উপজেলা।

## প্রশাসনিক এলাকা
thumb|নন্দীগ্রাম উপজেলার মৌজা জিওকোড ম্যাপ

**নন্দীগ্রাম উপজেলা** নন্দীগ্রাম পৌরসভা এবং ৫ টি ইউনিয়ন নিয়ে গঠিত।
নন্দীগ্রাম উপজেলার ইউনিয়ন সমূহ - 
# ১নং বুড়ইল ইউনিয়ন
# ২নং নন্দীগ্রাম ইউনিয়ন
# ৩নং ভাটরা ইউনিয়ন
# ৪নং থালতা মাঝগ্রাম ইউনিয়ন
# ৫নং ভাটগ্রাম ইউনিয়ন

## ইতিহাস
*মুক্তিযুদ্ধ* ১৯৭১ সালের ২৮ এপ্রিল এ উপজেলার বামন গ্রামে পাকবাহিনী একটি গণহত্যা সংঘটিত করে। উক্ত গণহত্যায় ১৫৭ জন নিরীহ লোক মারা যায়। তাছাড়া মুক্তিযুদ্ধের সময় পাকবাহিনী ও মুক্তিবাহিনীর এক লড়াইয়ে ১ জন শহীদ হন। ৮ ডিসেম্বর নন্দীগ্রাম উপজেলা শত্রুমুক্ত হয়। উপজেলায় বামন গ্রামে ১টি গণকবরের সন্ধান পাওয়া গেছে।

## জনসংখ্যার উপাত্ত
এই উপজেলার মোট জনসংখ্যা - ১,৬৮,১৫৫ জন। এর মধ্যে পুরুষ - ৮৫,৬৮০ জন এবং মহিলা - ৮২,৪৬৫ জন। লোক সংখ্যার ঘনত্ব প্রতি বর্গকিলোমিটারে ৬৩৩ জন।
## শিক্ষা
শিক্ষার গড় হার ৪২.২%; পুরুষ ৪৮.৪%, মহিলা ৩৫.৭%। নন্দীগ্রামে একটি সরকারি মহিলা কলেজ রয়েছে।

## অর্থনীতি
সাধারণত কৃষিনির্ভর অর্থনীতি বিদ্যমান। এখানে বেশি ভাগ লোক কৃষক।

## উল্লেখযোগ্য ব্যক্তিত্ব
  # মাওলানা কুদরুতুল্লাহ কৃষ্ণপুরী, গ্রাম-গুলিয়াকৃষ্ণপুর, ইসলামি ধর্মীয় ব্যক্তিত্ব, ইমাম, বক্তা, সমাজসেবক,।  মৃত্যু- ১৯৮৫ নিজ গ্রামে কবরস্থ। 

 # ড: এস এম শাহিনুর ইসলাম দুলাল, জন্মস্থান- মীরপাড়া চাংগুর, বিজ্ঞানী, শিক্ষক, গবেষক,  মেটারিয়াল সায়েন্স,  রাজশাহী বিশ্ববিদ্যালয়। মৃত্যু ২০১০ অক্টোবর ১০।

 # এ.এইচ.এম. মিজানুর রহমান, এডভোকেট, সহকারী এটর্নি জেনারেল (২০০৫-২০০৭), বাংলাদেশের সুপ্রিম কোর্ট।  জন্ম- গুলিয়াকৃষ্ণপুর, ১৫ ডিসেম্বর ১৯৭৩-।

# মরহুম আজিজুল হক মোল্লা (সাবেক সংসদ সদস্য ও বিএনপি নেতা) 
# ডাঃ জিয়াউল হক মোল্লা (সাবেক সংসদ সদস্য ও বিএনপি নেতা)
#জনাব কফির উদ্দিন আহমেদ মাস্টার  (বীরশ্রেষ্ঠ মুক্তিযোদ্ধা- গ্রামঃ গুলিয়া কৃষ্ণপুর) 

## বিবিধ

## তথ্যসূত্র

## আরও দেখুন

## বহিঃসংযোগ
* 

বিষয়শ্রেণী:বগুড়া জেলার উপজেলা
বিষয়শ্রেণী:নন্দীগ্রাম উপজেলা
কাহালু উপজেলা

**কাহালু** বাংলাদেশের বগুড়া জেলার অন্তর্গত একটি উপজেলা। কাহালু উপজেলা বাংলাদেশের একটি প্রাচীন ঐতিহ্যবাহী ও ব্যবসায়িক জনপদ ।

## অবস্থান ও আয়তন
বগুড়া জেলা সদর হতে ১২ কি:মি পশ্চিমে এই উপজেলার অবস্থান। এ উপজেলার উত্তরে শিবগঞ্জ উপজেলা ও বগুড়া সদর উপজেলা, দক্ষিণে নন্দীগ্রাম উপজেলা, পূর্বে বগুড়া সদর উপজেলা ও শাজাহানপুর উপজেলা, পশ্চিমে দুপচাঁচিয়া উপজেলা ও আদমদীঘি উপজেলা (আংশিক)।

## প্রশাসনিক এলাকা
thumb|কাহালু উপজেলার মৌজা জিওকোড ম্যাপ

কাহালু পৌরসভা কাহালুর একমাত্র পৌরসভা। এ উপজেলার ইউনিয়নের সংখ্যা ০৯টি। 
ইউনিয়নসমূহ হচ্ছেঃ
# নং বীরকেদার ইউনিয়ন পরিষদ
# নং কালাই ইউনিয়ন পরিষদ
# নং পাইকড় ইউনিয়ন পরিষদ
# নং নারহট্ট ইউনিয়ন পরিষদ
# নং কাহালু ইউনিয়ন পরিষদ
# নং মুরইল ইউনিয়ন পরিষদ 
# নং দুর্গাপুর ইউনিয়ন পরিষদ
# নং জামগ্রাম ইউনিয়ন পরিষদ
# নং মালঞ্চা ইউনিয়ন পরিষদ

## ইতিহাস
ইতিহাস থেকে জানা যায় তৎকালীন দরবেশ গাজী জিয়া উদ্দীন সাহেবের কনিষ্ঠ ভ্রাতা হযরত শাহ সুফী সৈয়দ কালু নামের এক দরবেশ এসে বর্তমান কাহালু থানার পার্শ্বে আস্তানা স্থাপন করেন। এখান থেকে তিনি ইসলাম ধর্ম প্রচার করতে থাকেন। কাহালু থানার অভ্যন্তরে এই দরবেশের মাজার রয়েছে যা কালু বাবার মাজার নামে পরিচিত। জনশ্রুতিতে থেকে জানা যায় এ সাধু পীরের নামানুসারে উপজেলার নামকরণ হয়েছে ‘‘কাহালু’’।
কাহালু ১৯২৮ সালে প্রশাসনিক থানা হিসেবে প্রতিষ্ঠা লাভ করে এবং ১৯৮৩ সালে উপজেলায় উন্নীত হয়।

## জনসংখ্যার উপাত্ত
২০১১ সালের আদমশুমারি অনুযায়ী কাহালু উপজেলার মোট জনসংখ্যা ২,১৯,০০০জন (প্রায়) জন। যার ১,১০,০০০জন (প্রায়) জন পুরুষ ও ১,০৯,০০০জন (প্রায়) জন নারী। প্রতি কিলোমিটারে জনসংখ্যার ঘনত্ব ৯১৭জন। কাহালু উপজেলার মোট ভোটার সংখ্যা ১,৪৬,৭৮৬ জন। এর মধ্যে পুরুষ ভোটার ৭১,৫০১ জন ও মহিলা ভোটার ৭৫,২৮৫ জন।

## শিক্ষা
শিক্ষার হার ৫৬.৫%; পুরুষ ৫৯%, মহিলা ৫২.৫%। সরকারী প্রাথমিক বিদ্যালয় আছে ১১০ টি, উচ্চ বিদ্যালয় ২৬ টি, দাখিল মাদ্রাসা ১৯ টি, আলিম মাদ্রাসা ০৪ টি, ফাজিল মাদ্রাসা ০৫ টি, মহাবিদ্যালয় ০৫ টি। উল্লেখযোগ্য শিক্ষা প্রতিষ্ঠান: কাহালু উচ্চ বিদ্যালয় (১৮৭৩), নারহট্ট উচ্চ বিদ্যালয় (১৯০৮)।

## অর্থনীতি
এই উপজেলায় প্রচুর পরিমাণে ধান, গম, আলু, সরিষা ও অন্যান্য ফসল উৎপাদন হয়।
উপজেলা সদর এলাকা সহ পুরো উপজেলার ছোট বড় পুকুর গুলোতে বাণিজ্যিক ভাবে মাছ চাষ করা হয়।
এই উপজেলাতে কয়েকটি বড় বড় হাট ও বাজার আছে।বাজার গুলোতে ছোট বড় অনেক ব্যবসা প্রতিষ্ঠান আছে। উপজেলার অনেক গ্রামে পারিবারিক ও বাণিজ্যিক ভাবে গরু, ছাগল, ভেড়া, মহিষ, হাঁস মুরগী, কবুতর, নানা জাতের পাখি লালন পালন করা হয়। উপজেলার বেশির ভাগ মানুষ কৃষি কাজের সাথে জড়িত। এই উপজেলায় তৈরি হয় তালপাতার বিভিন্ন হাতপাখা, ঘোরানো পাখা ও পকেট পাখা।

## একাত্তরের মুক্তিযুদ্ধ
মুক্তিযুদ্ধের সময় এ উপজেলার বিভিন্ন জায়গায় পাকবাহিনী ব্যাপক হত্যাযজ্ঞ চালায় ও ঘরবাড়িতে অগ্নিসংযোগ করে। ১৯৭১ সালের অক্টোবরের শেষ দিকে এ উপজেলার কড়িবামুজা ও নশিরপাড়া এলাকায় মুক্তিযোদ্ধাদের সঙ্গে পাকবাহিনীর সম্মুখ লড়াই হয়। ১৩ ডিসেম্বর এ উপজেলা শত্রুমুক্ত হয়।

## দর্শনীয় স্থান
* যোগীর ভবন
* পাঁচপীর মাজার
* কাহালু জমিদার বাড়ীর নট মন্দির
* **নলডুবী মাজার শরীফ ( ''কাহালু উপজেলা থেকে মাত্র ১৩ কি.মি. উত্তরে নলডুবী মাজার শরীফ অবস্থিত)**''

## চিত্রশালা


Siva Temple, Kahaloo Upazila (Front).jpg|শিব মন্দির
Shalibahan Rajar Bari (Inside).jpg|শালিবাহন রাজার বাড়ি
Jugir Bhaban (Front).jpg|যোগীর ভবন



## তথ্যসূত্র

## বহিঃসংযোগ

* 

বিষয়শ্রেণী:বগুড়া জেলার উপজেলা
বিষয়শ্রেণী:কাহালু উপজেলা
সারিয়াকান্দি উপজেলা

**সারিয়াকান্দি** বাংলাদেশের বগুড়া জেলার অন্তর্গত একটি উপজেলা। এটি বগুড়া জেলার সবচেয়ে বড় উপজেলা।

## অবস্থান ও আয়তন
সারিয়াকান্দি উপজেলার পৃথিবীর মানচিত্রের অবস্থান ২৪ ৪৪ হতে ২৫ ০৪ উত্তর অক্ষাংশ এবং ৮৯ ৩১ হতে ৮৯ ৪৫ পূর্ব দ্রাঘিমাংশের মধ্যে। উত্তরে সোনাতলা উপজেলা, দক্ষিণে ধুনট উপজেলা, পূর্বে জামালপুর জেলার মাদারগঞ্জ উপজেলা, পশ্চিমে গাবতলী উপজেলা।

## ভাষা ও সংস্কৃতি
ভাষাতাত্ত্বিক অঞ্চল অনুসারে বগুড়া জেলা বরেন্দ্র উপ-ভাষা অঞ্চলে হলেও সারিয়াকান্দি উপ-ভাষার দুটি প্রধান উপ-ভাষা পরিলক্ষিত হয়। যা বরেন্দ্রী ভাষা থেকে অনেকাংশে পৃথক। সারিয়াকান্দি সদর, উত্তর এবং পশ্চিম সারিয়াকান্দির উপ-ভাষা সামান্য ব্যতয় নিয়ে প্রায় অভিন্ন অন্য দিকে সারিয়াকান্দির দক্ষিণাঞ্চলে প্রচলিত উপ-ভাষায় ধ্বনি তাত্ত্বিক ও রূপতাত্ত্বিক পার্থক্য সুস্পষ্টভাবে প্রতিয়মান। আবার যমুনার চরাঞ্চলে বসবাসরত জনগোষ্ঠির ভাষার উচ্চারণের পার্থক্য থাকলেও তা বহুলাংশে বাংলা শিষ্ট ভাষার সাথে সংগতিপূর্ণ। সারিয়াকান্দিয় উপ-ভাষা হিসাবে যে আঞ্চলিক ভাষাটির কথা বলা হচ্ছে তা বরেন্দ্রী ও কামরূপী সংমিশ্রিতরূপের সীমা পরবর্তী ভাষা। এই ভাষার সাথে বগুড়ার পার্শ্ববর্তী অঞ্চল, চাপাঁইনবাবগঞ্জ, রাজশাহী ও নওগাঁর ভাষার যেমন কিছু কিছু মিল আছে তেমনি অমিল ও আছে। এ পার্থক্যগুলোতেই সারিয়াকান্দি ভাষার নিজস্ব বৈশিষ্ট্য ধরা পড়ে।

## এক নজরে সারিয়াকান্দি

## কৃষি সংক্রান্ত

## শিক্ষা সংক্রান্ত
* শিক্ষার হার ৪২%। 

## স্বাস্থ্য সংক্রান্ত

## ভূমি ও রাজস্ব সংক্রান্ত

## যোগাযোগ সংক্রান্ত

## পরিবার পরিকল্পনা

## মৎস্য সংক্রান্ত

## প্রাণি সম্পদ

## অবস্থান
এ উপজেলার উত্তরে সোনাতলা উপজেলা, পূর্বে মাদারগঞ্জ উপজেলা, দক্ষিণে ধুনট উপজেলা এবং পশ্চিমে গাবতলী উপজেলা।

## প্রশাসনিক এলাকা
thumb|সারিয়াকান্দি উপজেলার মৌজা জিওকোড ম্যাপ

এই উপজেলার ইউনিয়ন সমূহ হচ্ছে:
* চালুয়াবাড়ী ইউনিয়ন
* হাটশেরপুর ইউনিয়ন
* কাজলা ইউনিয়ন
* সারিয়াকান্দি সদর ইউনিয়ন
* নারচী ইউনিয়ন
* ফুলবাড়ী ইউনিয়ন
* কর্ণিবাড়ী ইউনিয়ন
* কুতুবপুর ইউনিয়ন
* জোড়গাছা  ইউনিয়ন
* চন্দনবাইশা ইউনিয়ন
* কামালপুর ইউনিয়ন
* বোহাইল ইউনিয়ন

## উল্লেখযোগ্য ব্যক্তি
* আব্দুল মান্নান, সাবেক সংসদ সদস্য
* কাজী রফিকুল ইসলাম, সাবেক সংসদ সদস্য

## তথ্যসূত্র

## বহিঃসংযোগ
* 

বিষয়শ্রেণী:বগুড়া জেলার উপজেলা
বিষয়শ্রেণী:সারিয়াকান্দি উপজেলা
সোনাতলা উপজেলা

**সোনাতলা উপজেলা** বাংলাদেশের বগুড়া জেলার একটি প্রশাসনিক এলাকা।

## অবস্থান ও আয়তন
সোনাতলা উপজেলা বগুড়া জেলা শহর হতে উত্তর-পূর্ব দিকে প্রায় ৩৫ কিলোমিটার দূরে অবস্থিত। এ উপজেলা উত্তরে গাইবান্ধা জেলার সাঘাটা উপজেলা ও গোবিন্দগঞ্জ উপজেলা, দক্ষিণে গাবতলী উপজেলা ও সারিয়াকান্দি উপজেলা, পূর্বে সারিয়াকান্দি উপজেলা, পশ্চিমে শিবগঞ্জ উপজেলা ও গাবতলী উপজেলা।

## প্রশাসনিক এলাকা
thumb|সোনাতলা উপজেলার মৌজা জিওকোড ম্যাপ

সোনাতলা উপজেলার ০৭টি ইউনিয়ন হলো:
* সোনাতলা ইউনিয়ন
* বালুয়া ইউনিয়ন
* দিগদাইড় ইউনিয়ন
* জোড়গাছা ইউনিয়ন
* মধুপুর ইউনিয়ন
* তেকানী চুকাইনগর ইউনিয়ন
* পাকুল্যা ইউনিয়ন

## জনসংখ্যার উপাত্ত
সোনাতলা উপজেলার মোট জনসংখ্যা ১,৬৭,৫৪৭ জন। এর মধ্যে পুরুষ ৮৫,৮৬২ জন এবং মহিলা ৮২,৩৪১ জন।

## শিক্ষা
শিক্ষার গড় হার ৩৭.৯%; পুরুষ ৪৩.৩%, মহিলা ৩২.৩%।
### শিক্ষা প্রতিষ্ঠান
; প্রাথমিক বিদ্যালয়
* শিহিপুর সরকারি প্রাথমিক বিদ্যালয়
* বালুয়াহাট সরকারি প্রাথমিক বিদ্যালয়
* উত্তর গোসাইবাড়ি সরকারি প্রাথমিক বিদ্যালয়
* মধ্য দীঘলকান্দি  প্রাথমিক বিদ্যালয়
* মহেশ পাড়া সরকারি প্রাথমিক বিদ্যালয়

; মাধ্যমিক বিদ্যালয়
* সোনাতলা পাইলট উচ্চ বিদ্যালয় 
* কর্পূর দি-পাক্ষিক উচ্চ বিদ্যালয়
* সুখান পুকুর উচ্চ বিদ্যালয়
* সুখান পুকুর উচ্চ বালিকা 
* ইউনাইটেড উচ্চ বিদ্যালয়
* হরিখালি উচ্চ বিদ্যালয়
* বালুয়াহাট উচ্চ বিদ্যালয়
*তেকানী চুকাই নগর এ এম উচ্চ বিদ্যালয়
* সবুজ সাথী উচ্চ বিদ্যালয়
* মহিচরণ বহুমূখী উচ্চ বিদ্যালয়
* মহেশ পাড়া আব্দুল মান্নান বালিকা উচ্চ বিদ্যালয় ও কলেজ
* শালিখা উচ্চ বিদ্যালয়
* বয়ড়া উচ্চ বিদ্যালয়

; কলেজ
* সোনাতলা নাজির আক্তার কলেজ
* সোনাতলা বেগম ফজিলাতুন্নেছা মুজিব মহিলা কলেজ
* শাহাদাত জাহানারা জামান টেকনিক্যাল বিএম কলেজ

## অর্থনীতি
যমুনা নদীর চরে বসবাসরত লোকজন মাছ ধরে জীবিকা নির্বাহ করে। এ অঞ্চলে পাট, ধান, সরিষার আবাদও হয়। কৃষি এ উপজেলার প্রধান চালিকাশক্তি।

## উল্লেখযোগ্য ব্যক্তিত্ব
*হাবিবুর রহমান&ndash;(সাবেক সংসদ সদস্য, বগুড়া-১)
*আব্দুল মান্নান&ndash;(সাবেক সংসদ সদস্য, বগুড়া-১)
*সাহাদারা মান্নান শিল্পী&ndash;(সংসদ সদস্য, বগুড়া-১)

## তথ্যসূত্র

## বহিঃসংযোগ
* 

বিষয়শ্রেণী:বগুড়া জেলার উপজেলা
বিষয়শ্রেণী:সোনাতলা উপজেলা
শিবগঞ্জ উপজেলা, বগুড়া

**শিবগঞ্জ উপজেলা** বাংলাদেশের বগুড়া জেলার অন্তর্গত একটি উপজেলা। বাংলার প্রাচীন পুন্ড্র জনপদের রাজধানী পুন্ড্রনগর (বর্তমান নাম মহাস্থানগড়) এই উপজেলাতেই অবস্থিত।

## অবস্থান ও আয়তন
এটি বগুড়া শহর থেকে ১৯ কিঃমিঃ উত্তর পশ্চিম দিকে করতোয়া, নাগর ও গাংনাই নদীর তীরে অবস্থিত। এর মোট আয়তন প্রায় ৩১৫.৩৩ বর্গ কিলোমিটার। এ উপজেলার উত্তরে গাইবান্ধা জেলার গোবিন্দগঞ্জ উপজেলা, দক্ষিণে বগুড়া সদর উপজেলা ও কাহালু উপজেলা ও দুপচাঁচিয়া উপজেলা, পূর্বে সোনাতলা উপজেলা ও গাবতলী উপজেলা, পশ্চিমে জয়পুরহাট জেলার কালাই উপজেলা ও ক্ষেতলাল উপজেলা। স্থলভাগের দিক থেকে এটি বগুড়া জেলার সর্ববৃহৎ উপজেলা।

## প্রশাসনিক এলাকা
thumb|শিবগঞ্জ উপজেলা, বগুড়া পৌরসভার মহল্লা জিওকোড ম্যাপ

thumb|শিবগঞ্জ উপজেলা, বগুড়া পৌরসভার মহল্লা জিওকোড ম্যাপ

শিবগঞ্জ উপজেলায় একটি থানা ও একটি পৌরসভাসহ (শিবগঞ্জ পৌরসভা) মোট ১২ টি ইউনিয়ন পরিষদ ও ৪৩৬ টি গ্রামের সমন্বয়ে গঠিত। ইউনিয়ন পরিষদগুলো হলঃ 

# ময়দানহাটা ইউনিয়ন
# কিচক ইউনিয়ন
# আটমূল ইউনিয়ন
# পিরব ইউনিয়ন
# মাঝিহট্ট ইউনিয়ন
# বুড়িগঞ্জ ইউনিয়ন
# বিহার ইউনিয়ন
# শিবগঞ্জ ইউনিয়ন
# দেউলি ইউনিয়ন
# সৈয়দপুর ইউনিয়ন
# মোকামতলা ইউনিয়ন
# রায়নগর ইউনিয়ন

## ইতিহাস
পুর্বে শিবগঞ্জ উপজেলা ছিল হিন্দু অধ্যুষিত এলাকা। সে সময় এ এলাকায় হিন্দুদের পুজাপার্বনের জন্য অসংখ্য শিবমন্দির ছিল। শিবমন্দিরকে কেন্দ্র করে বন্দর-গঞ্জ গড়ে উঠে। যার ফলশ্রূতিতে পরবর্তীতে এ উপজেলার নাম হয় শিবগঞ্জ। এ উপজেলা গঠিত হয় ১৯৮৩ সালের ২৪ মার্চ।

## জনসংখ্যার উপাত্ত
২০১১ সালের আদমশুমারি অনুযায়ী শিবগঞ্জ উপজেলার মোট জনসংখ্যা ৪,২৭,৯১৩ জন (প্রায়)। যার ২,০২,৩৮৬ জন (প্রায়) জন পুরুষ ও ২,২৫,৫২৭ জন (প্রায়) জন নারী। প্রতি কিলোমিটারে জনসংখ্যার ঘনত্ব ১,৮৪৮ জন। শিবগঞ্জ উপজেলার মোট ভোটার সংখ্যা ২,৪৫,৬৪৪ জন। এর মধ্যে পুরুষ ভোটার ১,১৭,৫৪০ জন ও মহিলা ভোটার ১,২৮,১০৪ জন।

## শিক্ষা
শিক্ষার হার ৬৫% (পুরুষ ৬৮% মহিলা ৬২%)। এ উপজেলায় সরকারি প্রাথমিক বিদ্যালয় আছে ১৫৭ টি, উচ্চ বিদ্যালয়ের সংখ্যা ৪৪ টি, আলিম, ফাজিল ও কামিল মাদ্রাসা আছে ২৭ টি এবং কলেজ আছে ১০ টি।
সাদুরিয়া রাহমানিয়া আলিম মাদ্রাসা উপজেলার অন্যতম একটি পুরাতন মাদ্রাসা।

## অর্থনীতি
শিবগঞ্জের অর্থনীতি মূলত কৃষি নির্ভর। এখানে প্রচুর ধান ও আলু চাষ হয়। অন্যান্য ফসলের মধ্য রয়েছে ভুট্টা, গম, কলা,পাট ইত্যাদিসহ নানান দেশী-বিদেশি শাক সবজি। এছাড়া এখানে প্রচুর মাছ চাষ হয়।

## একাত্তরের মুক্তিযুদ্ধ
১৯৭১ সালের ৪ এপ্রিল পাকবাহিনী ময়দানহাটার এক পরিবারের ১৬ জন সদস্যকে হত্যা করে। এছাড়া পাঁচপীর সরলপুর গ্রামে পাকবাহিনী ও মুক্তিযোদ্ধাদের মধ্যে সম্মুখ লড়াইয়ে একজন মুক্তিযোদ্ধা শহীদ হন।

## দর্শনীয় স্থান

* মহাস্থানগড়, পুন্ড্রবর্ধন প্রাচীনতম নগরী
* সরকার মহল, দেউলি ইউনিয়ন
* প্রত্নতাত্ত্বিক জাদুঘর, মহাস্থান
* হযরত শাহ সুলতান মাহমুদ বলখী (র:) এর মাজার শরীফ
* ভাসু বিহার
* বিহার ধাপ
* বিউটি ওয়াটার পার্ক
* শীলাদেবীর ঘাট
* গোবিন্দ ভিটা ও পরশুরামের প্রাসাদ
* জিয়ৎ কূপ ও মানকলির কুন্ড
* মসলা গবেষণা কেন্দ্র

## উল্লেখযোগ্য ব্যক্তি
* প্রফুল্ল চাকী (১৮৮৮-১৯০৮), ব্রিটিশ বিরোধী আন্দলনের নেতা।
* এম. আর. আখতার মুকুল (১৯২৯-২০০৪), লেখক এবং সাংবাদিক।
* মোজাফফর হোসেন (১৯৪৩-২০১৮), প্রাদেশিক পরিষদের সদস্য, প্রথম জাতীয় সংসদ সদস্য, তৃতীয় জাতীয় সংসদ সদস্য ও প্রতিমন্ত্রী।
* ফজলুল বারী, প্রাদেশিক মন্ত্রী ও পরিষদ সদস্য।
*মাহমুদুর রহমান মান্না, বাংলাদেশী 
রাজনীতিবিদ, সভাপতি-নাগরিক ঐক্য৷
*মীর শাহে আলম প্রতিমন্ত্রী
স্থানীয় সরকার, পল্লী উন্নয়ন ও সমবায় মন্ত্রণালয়।

## তথ্যসূত্র

## বহিঃসংযোগ
* 
* 

বিষয়শ্রেণী:বগুড়া জেলার উপজেলা
পান (পাতা)

**পান** বা 'তাম্বুল' Piperaceae পরিবারের গ্রীষ্মমণ্ডলীয় অঞ্চলের একপ্রকার লতাজাতীয় গাছের পাতা। বোটানিক্যাল নাম Piper betle Linn; আর্য এবং আরবগণ পানকে তাম্বুল নামে অভিহিত করত। নিশ্বাসকে সুরভিত করা এবং ঠোঁট ও জিহবাকে লাল করার জন্য মানুষ পান খায়।

## বিস্তৃতি
প্রধানত দক্ষিণ এশিয়া, উপসাগরীয় অঞ্চলের দেশসমূহ, দক্ষিণ-পূর্ব এশিয়া ও প্রশান্ত মহাসাগরীয় অঞ্চলের মানুষ পান খায়।

## ব্যবহার

কেবল স্বভাব হিসেবেই নয়, ভারতে ঐতিহ্যগতভাবে সামাজিক রীতি, ভদ্রতা এবং আচার-আচরণের অংশ হিসেবেই পানের ব্যবহার চলে আসছে। অনুষ্ঠানাদিতে পান পরিবেশন দ্বারা প্রস্থানের সময় ইঙ্গিত করা হয়। এক সময় উৎসব, পূজা ও পুণ্যাহে পান ছিল অবিচ্ছেদ্য অংশ। প্রাচীন অভিজাত জনগোষ্ঠীর মাঝে পান তৈরি এবং তা সুন্দরভাবে পানদানিতে সাজানো লোকজ শিল্প হিসেবে স্বীকৃতি পেত।

পানের সাথে সবসময়ই সুপারি দেয়া হয়, তবে অনেকেই সুপারি ছাড়া পান খেতে পছন্দ করেন।অনেকে জর্দা দিয়েও পান খান।পান সাধারণত: কোনকিছু খাওয়ার পর মুখে নিয়ে চিবুনো হয়৷

## স্বদেশীয় নাম
পান পাতাকে বাংলা ভাষায় “পান” , হিন্দী ভাষায় ‘‘পান’’ (पान), সংস্কৃতে ‘‘তাম্বুলা’’ ও ‘‘নাগাভাল্লী’’, ফারসি ভাষায় ‘‘তানবুল’’ প্রভৃতি নামে ডাকা হয় ।

## আগুন পান
পুরান ঢাকার নাজিরাবাজার এলাকায় মিষ্টি পানে বৈচিত্র্য আনতে আগুন জ্বালিয়ে বিক্রি করা হয়। এটি প্রথম শুরু হয় ভারতের দিল্লিতে। ঢাকায় প্রায় তিন বছর আগে প্রথম আগুন পানের প্রচলন করেন বশির আহমেদ। আগুন পানের জন্য সাঁচি পান ব্যবহার করা হয়। এই বিশেষ জাতের পান কুষ্টিয়া, মানিকগঞ্জ ও বগুড়া থেকে আনা হয়। আর মসলা আসে ভারত থেকে।

### তৈরির পদ্ধতি
আগুন পান তৈরি করতে একটি বড় আকৃতির পান পাতার ওপর একে একে উপাদান সাজানো হয়। এরপর বিভিন্ন রকমের প্রায় ৪৫টি উপাদান দেওয়া শেষে সেগুলোর ওপর একধরনের বিশেষ তরল পদার্থ দেওয়ার পর সেটিতে লাইটার দিয়ে আগুন ধরিয়ে দেওয়া হয়। উপাদানগুলোতে আগুন জ্বলে ওঠার পর পান ভাঁজ করে ক্রেতাদের পরিবেশন করা হয়।

### স্বাস্থ্যঝুঁকি
ঢাকা মেডিকেল কলেজের অধ্যক্ষ খান আবুল কালাম আজাদ বলেন, সাধারণত গ্লিসারিন পার পটাশিয়াম ও জলের মিশ্রণে এ ধরনের আগুন তৈরি হয়। এ উপাদানগুলো বেশি মাত্রায় থাকলে স্বয়ংক্রিয়ভাবে জ্বলে। কিন্তু পানে এ মাত্রা কম থাকায় লাইটার দিয়ে আগুন জ্বালিয়ে দিতে হয়। তিনি আরও বলেন, মানুষের শরীরের ভেতরের স্বাভাবিক তাপমাত্রার চেয়ে আগুন পানের তাপ বেশি থাকবে। সেক্ষেত্রে মুখের ভেতরের কোষগুলো পুড়ে যেতে পারে। নিয়মিত খেলে খাদ্যনালিতে ক্যানসার হতে পারে।

## তথ্যসূত্র

## বহিঃসংযোগ
(বাংলাপিডিয়া)

বিষয়শ্রেণী:উদ্ভিদ
বিষয়শ্রেণী:স্বাস্থ্য ঝুঁকি
বিষয়শ্রেণী:ঔষধি উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:ভারতীয় উপমহাদেশের উদ্ভিদকুল
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
সংবিগ্ন পাখিকূল ও কলকাতা বিষয়ক

***সংবিগ্ন পাখিকূল ও কলকাতা বিষয়ক*** বাংলা রক ব্যান্ড মহীনের ঘোড়াগুলির অভিষেক অ্যালবাম। ১৯৭৭ সালে অ্যালবামটি গাথনি রেকর্ডস থেকে ভারতে মুক্তি পায়। অ্যালবামর গানগুলো ১৯৭৬ থেকে ১৯৭৭ সালের মধ্যে দলটির গঠনের সময়কালে কলকাতার স্থানীয় স্টুডিওতে রেকর্ড করা হয়েছিল। সেই সময়ে ব্যান্ডের সদস্যদের মধ্যে ছিলেন গৌতম চট্টোপাধ্যায় (কণ্ঠ, বেস গিটার, স্যাক্সোফোন), বিশ্বনাথ চট্টোপাধ্যায় (ড্রাম, বেস, বাঁশি), প্রদীপ চট্টোপাধ্যায় (বেস, বাঁশি), রঞ্জন ঘোষাল (এমসি, ভিজ্যুয়াল, মিডিয়া সম্পর্ক), এব্রাহাম মজুমদার (কণ্ঠ, পিয়ানো, বেহালা), তাপস দাস (কণ্ঠ, গিটার) এবং তপেশ বন্দ্যোপাধ্যায় (কণ্ঠ, গিটার)। গৌতম ব্যান্ডের প্রাথমিক গীতিকার হিসেবেও কাজ করলেও, তিনি সম্মিলিতভাবে অ্যালবামটিতে মাত্র একটি ট্র্যাকে অবদান রেখেছিলেন। যেখানে রঞ্জন এককভাবে একটি এবং একটি এবং গৌতম চট্টোপাধ্যায়, তাপস দাস ও তপেশ বন্দ্যোপাধ্যায়ের সাথে যৌথভাবে তিনটি গান লিখেছেন।

ভারতের পশ্চিমবঙ্গ রাজ্যের রাজধানী কলকাতার নাম অ্যালবামের শিরোনামে ব্যবহৃত হয়েছে। এর প্রচ্ছদ পরিকল্পনা এবং নকশা করেছেন রঞ্জন ঘোষাল, সর্বমিতা চ্যাটার্জী এবং সঙ্গীতা ঘোষাল।

এই অ্যালবামের দুটি গান, "সংবিগ্ন পাখিকূল" এবং "হায়, ভালোবাসি" পরবর্তীতে যথাক্রমে তাদের সহযোগী *[[ঝরা সময়ের গান]]* (১৯৯৬) এবং *[[মায়া (মহীনের ঘোড়াগুলির অ্যালবাম)|মায়া]]* (১৯৯৭) অ্যালবামে পুনরায় পুনর্নির্মাণ করা হয়েছে। যাতে কণ্ঠ দিয়েছেন, গৌতম চট্টোপাধ্যায়, রাজা ব্যানার্জী, বনি এবং ঋতুপর্ণা দাশ। "হায়, ভালোবাসি" ব্যান্ডের সরাসরি সেটতালিকায় দীর্ঘমেয়াদী গানে পরিণত হয়। প্রকাশের পর থেকে অ্যালবামটি বাংলা গানের দৃশ্যে বাউল-জ্যাজ অ্যালবাম হিসেবে বিবেচিত হয়েছে। অ্যালবামটি উৎসর্গ করা হয় ব্যান্ডের শুভাকাঙ্ক্ষী ও ভারতীয় সঙ্গীতশিল্পী ধূর্জটি চট্টোপাধ্যায়কে।

## মুক্তি
উভয় পাশে দুটি করে গানের সমন্বয়ে অ্যালবামটি ইপি ৪৫ আরপিএম রেকর্ড হিসেবে প্রকাশিত হয়েছিল।

## গানের তালিকা

## শিল্পীদের তালিকা
* আব্রাহাম মজুমদার&nbsp;– কণ্ঠ, পিয়ানো, ভায়োলিন
* বিশ্বনাথ চট্টোপাধ্যায়&nbsp;– ড্রাম, বেস ভায়োলিন, গিটার
* তাপস দাস&nbsp;– কণ্ঠ (), রিদম গিটার
* গৌতম চট্টোপাধ্যায়&nbsp;– কণ্ঠ (), লিড গিটার, অ্যাকোস্টিক গিটার, স্যাক্সোফোন
* প্রদীপ চট্টোপাধ্যায়&nbsp;– কণ্ঠ, বেস গিটার
* তপেশ বন্দ্যোপাধ্যায়&nbsp;– কণ্ঠ ()

;কারিগরী
* সুশান্ত বন্দ্যোপাধ্যায়&nbsp;– প্রকৌশল
* তরুণ বাগচী&nbsp;– অ্যাকোস্টিক সহযোগী
* অসীম দত্ত&nbsp;– অ্যাকোস্টিক সহযোগী
* রঞ্জন ঘোষাল&nbsp;– কথা, মিডিয়া সম্পর্ক

## তথ্যসূত্র

### উৎস
* 

## বহিঃসংযোগ
*
*
*

বিষয়শ্রেণী:১৯৭৭-এর আত্মপ্রকাশ অ্যালবাম
বিষয়শ্রেণী:মহীনের ঘোড়াগুলির অ্যালবাম
বিষয়শ্রেণী:বাংলা ভাষার অ্যালবাম
বিষয়শ্রেণী:গাথনি রেকর্ডসের অ্যালবাম
বিষয়শ্রেণী:জনপ্রিয় সংস্কৃতিতে কলকাতা
ফরিদপুর সদর উপজেলা

**ফরিদপুর সদর** বাংলাদেশের ফরিদপুর জেলার অন্তর্গত একটি উপজেলা।

## অবস্থান ও আয়তন
এই উপজেলার উত্তরে রাজবাড়ী জেলার গোয়ালন্দ উপজেলা ও মানিকগঞ্জ জেলার হরিরামপুর উপজেলা, দক্ষিণে নগরকান্দা উপজেলা, পূর্বে চরভদ্রাসন উপজেলা ও মানিকগঞ্জ জেলার হরিরামপুর উপজেলা, পশ্চিমে বোয়ালমারী উপজেলা, মধুখালী উপজেলা ও রাজবাড়ী জেলার রাজবাড়ী সদর উপজেলা।

## ইতিহাস
১৩০০ শতাব্দির প্রথমদিকে বিখ্যাত সুফী সাধক হযরত শেখ শাহ ফরিদ এখানে অবস্থান করেন। তাঁর নাম অনুসারে ১৮৯৪ সালের ১০ সেপ্টেম্বর ফরিদপুর কোতয়ালী থানা প্রতিষ্ঠিত হয়। অতঃপর ১৯৮৪ সালের ১ ডিসেম্বর তারিখে প্রশাসনিক বিকেন্দ্রীকরণের জন্য ১১টি ইউনিয়ন ও ১টি পৌরসভা নিয়ে ফরিদপুর সদর উপজেলা নামে নামকরণ করা হয়।

## প্রশাসনিক এলাকা সমূহ

# ঈশান গোপালপুর ইউনিয়ন
# চরমাধবদিয়া ইউনিয়ন
# নর্থচ্যানেল ইউনিয়ন
# আলিয়াবাদ ইউনিয়ন
# ডিক্রীরচর ইউনিয়ন
# মাচ্চর ইউনিয়ন
# অম্বিকাপুর ইউনিয়ন
# কৃষ্ণনগর ইউনিয়ন
# কানাইপুর ইউনিয়ন
# কৈজুরী ইউনিয়ন
# গেরদা ইউনিয়ন

## জনসংখ্যার উপাত্ত
মোট জনসংখ্যা ৪,১৩,৪৮৫ জন। জনসংখ্যার ঘনত্ব প্রতি বর্গকিলোমিটারে ১,০১৬ জন।

## সংসদীয় আসন
বাংলাদেশের জাতীয় সংসদের ৩০০ টি আসনের মধ্যে একটি আসন ফরিদপুর-৩ আসন। বাংলাদেশের জাতীয় সংসদের ২১৩ নং আসন ফরিদপুর-৩ আসন। ফরিদপুর-৩ আসন = (ফরিদপুর সদর) উপজেলার সমন্বয়ে গঠিত।

## সাংসদের নামের তালিকা
* চৌধুরি শামসুদ্দিন আহমেদ বাদশা মিয়া
* চৌধুরি আব্দাল্লাহ জহিরুদ্দিন লালমিয়া
* মৌলভি তমিজুদ্দিন খান 
* ইউসুফ আলি চৌধুরি মোহন মিয়া
* ইমামউদ্দিন আহমাদ
* চৌধুরি কামাল ইবনে ইউসুফ
* কামরান হোসাইন চৌধুরি
* খন্দকার মোশাররফ হোসেন

## উপজেলা পরিষদের চেয়ারম্যানের তালিকা
* ইমরান হোসাইন চৌধুরি
* এ্যাডভোকেট মোঃ শামসুল হক (ভোলামাস্টার)
* খন্দকার মোহতেশাম হোসেন বাবর মিয়া
* আব্দুল রাজ্জাক মোল্লা

## উল্লেখযোগ্য ব্যক্তিত্ব

* ঈশানচন্দ্র সরকার - জমিদার ও সমাজসেবী
* জসীম উদ্‌দীন - পল্লীকবি, গীতিকার, ঔপন্যাসিক ও লেখক
* সুফি মোতাহার হোসেন- কবি

## নদনদী
থাম্ব|বাখুন্ডায় কুমার নদী (ফরিদপুর-গোপালগঞ্জ)
ফরিদপুর সদর উপজেলায় অনেকগুলো নদী আছে। সেগুলো হচ্ছে পদ্মা নদী, কুমার নদী (ফরিদপুর-গোপালগঞ্জ), শীতলক্ষ্যা নদী, ভুবনেশ্বর নদী এবং মরাপদ্মা নদী। মান্দার তলা খাল
## তথ্যসূত্র

## বহিঃসংযোগ
* 

বিষয়শ্রেণী:ফরিদপুর জেলার উপজেলা
বিষয়শ্রেণী:ফরিদপুর সদর উপজেলা
বিষয়শ্রেণী:ফরিদপুর জেলা